הייתי עד תומי למרות אבי למרות אמי (הנה מתבררת האמת. צעירה, פתיה, הולכת אחריו עד פינלנד ואף נישאת לו למרות החרמות ולמרות הקריעה הגדולה וההתעלמות והשבר הגדול.) לא אזיקים ידעתי לא תא וסורגים בת-חופש מכינרת רשתות ודייגים מה לי שלג מה לי כפור מה אלין אלך סחור סחור (בעצם מתחרטת. כך נשמע מנימת קולה.) אשמתי. מגיש היה לי שוט כהיל נכנעת לו פלגים אזיל ומסמא היה ומעוור או"ם צעיר היה חבר (מרמזת על נשוא אהבתה ומדוע מצאה עצמה בניכר ואחרי מי כרכה עצמה.) חבר? הן בעל בעליל יבעל את בת גליל פיני ארך פין מכה סוטר משתין (מתחילה לגולל את הנסיבות המקלות) ויום אחד אני מגדת רחם בי גועשת קרב נטל מזלג אל המיטה התיישב ואף נישכב שאלתי מה הפשר מה הכלי ומה רוצה הוא לעולל לעקור את הבושה ענה לי   ופיו יורה ומקלל (דמעות ניקוו בעיניים) צרחתי וקרן איילים לפות בכף ידי נעצתי בכל כוחי בכל לבי לא בו נעצתי ברחמי ובילדי בטרם בא אל העולם הומת וולדי .